Diari Oficial de la Generalitat Valenciana


Sumari del DOGV 4762, del 27-05-2004 (2004/5378)

RESOLUCIÓ de 21 de maig de 2004, de la Direcció General d'Administració Autonòmica, per la qual es convoca els aspirants que han superat les proves selectives d'accés al grup E, sector laboral, ajudants de residències/servicis; convocatòries 37/99 i 38/99, per a l'elecció de destinació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4762

Data del DOGV
:   27-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/5378


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 21 de maig de 2004, de la Direcció General d'Administració Autonòmica, per la qual es convoca els aspirants que han superat les proves selectives d'accés al grup E, sector laboral, ajudants de residències/servicis; convocatòries 37/99 i 38/99, per a l'elecció de destinació. [2004/X5378]
  
Per resolucions de 9 de gener de 2004, del conseller de Justícia i Administracions Públiques (DOGV núm. 4672, de 19.01.2004), es van publicar les relacions d'aspirants que han superat les proves selectives d'accés al grup E, sector laboral, ajudants de residències/servicis, pels torns d'accés lliure, Convocatòria 37/1999, i torn de discapacitats, Convocatòria 38/1999.
  
Atés el que disposen l'article 8 del vigent Conveni Col·lectiu per al personal laboral al servici de l'administració de la Generalitat Valenciana i l'article 9.1 del Text Refós de la Llei de la Funció Pública Valenciana.
  
Vist que l'administració va portar a terme una primera fase de cobertura interna de llocs de treball d'ajudants de residència/servicis, mitjançant convocatòria i resolució del Concurs de Mèrits núm. 15/00-L, i del Concurs núm. 18/00-L per a la provisió de llocs de treball de naturalesa laboral del grup E, amb mobilitat horitzontal.
  
En ús de les competències que tinc atribuïdes en virtut del que disposa l'article 16 del Decret 113/2003, de l'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer. Convocar el personal relacionat en l'annex I per a l'elecció de destinació, en acte obligatori, presencial i únic, el dia 2 de juny de 2004, a les 10 hores, a la Sala d'Actes de la Conselleria de Cultura, Educació i Esport, avinguda de Campanar, núm. 32, 46615 València.
  
Segon. D'acord amb el que disposen els articles 8 del Conveni Col·lectiu, vigent per al personal laboral al servici de l'administració de la Generalitat Valenciana, i 9.1 de la Llei de la Funció Pública Valenciana, l'elecció de destinació s'efectuarà amb el següent orde de prioritat:
  
El personal aprovat, pel torn lliure, Convocatòria 37/1999 i torn de discapacitats, Convocatòria 38/1999, per orde de major a menor puntuació obtinguda en la superació de les proves selectives, amb independència del torn en què hagen participat i que figura en l'annex I.
  
En cas d'empat, s'estarà al que disposen les respectives convocatòries.
  
Tercer. En la resolució per la qual s'adjudiquen destinacions com a conseqüència del present procés, s'indicarà la data de les preses de possessió i cessament que se'n deriven.
  
Quart. La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes, comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València en el termini de dos mesos, comptador des de l'endemà de la publicació de la present resolució.